**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**ĀRKĀRTAS DOMES SĒDES**

**PROTOKOLS**

Nr.17

2024. gada 5. septembrī

Sēde sasaukta plkst. 10:00, tiešsaistē

Sēdi atklāj plkst. 10:02

Domes sēde ir atklāta.

**Darba kārtība:**

1. Par darba kārtību.

2. Par projekta "Ceļš, kas ved uz jūru" izmaksu precizēšanu un aizņēmuma pieprasīšanu Valsts kasē.

Ierosinātā jautājuma steidzamības pamatojums – Lauku atbalsta dienests pieņēmis lēmumu par projekta, kurā paredzēta Parka ielas pārbūve Ainažos, atbalstīšanu. Projekta īstenošanai veikti nepieciešamie iepirkumi. Lai vēl 2024.gadā paspētu veikt galvenos ielas pārbūves darbus, kas būtu nozīmīgi vietējiem iedzīvotājiem, steidzami nepieciešams pieprasīt aizdevumu Valsts kasē un uzsākt būvdarbus.

3. Par finansējuma piešķiršanu Limbažu apvienības pārvaldei ielu apgaismojuma stabu un to aprīkojumu iegādei.

Ierosinātā jautājuma steidzamības pamatojums – pašvaldība noteikusi beigu termiņu EKI II projektam: 4. oktobri un sakarā ar ST projektu un pašvaldības ielu apgaismojuma projekta pārbūvi šie stabi nepieciešami, lai varētu finišēt EKI II projektu.

4. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” apstiprināšanu.

Ierosinātā jautājuma steidzamības pamatojums – Jautājumu nepieciešams iekļaut ārkārtas sēdē, lai nolikums stātos spēkā un septembra kārtējā sēdē jau varētu lemt par izmaiņām komiteju sastāvā (nodrošinot efektīvāku darbu), kā arī lai iestādes, kuru nosaukumi tiek mainīti varētu operatīvāk veikt izmaiņas valsts reģistros un savos normatīvajos aktos.

Sēde notiek videokonferences režīmā tiešsaistē Webex platformā.

Sēdi translē tiešraidē Limbažu novada pašvaldības YouTube kontā:

<https://youtube.com/live/BDGTnZ-eryQ?feature=share>

Sēdē tiek veikts audiovizuāls ieraksts.

**Sēdi vada:** Limbažu novada pašvaldības Domes priekšsēdētājs Dagnis Straubergs.

**Sēdi protokolē:** Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas lietvede Dace Tauriņa.

**Sēdē piedalās deputāti:** Māris Beļaunieks, Andris Garklāvs, Lija Jokste, Aigars Legzdiņš (sākot no 2. darba kārtības jautājuma), Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns, Edmunds Zeidmanis (sākot no 2. darba kārtības jautājuma).

**Sēdē nepiedalās deputāts:** Arvīds Ozols (iemesls nav zināms).

**Sēdē piedalās:** Agris Blumers, Aiga Briede, Anna Siliņa-Garklāva, Antra Kamala, Artis Ārgalis, Ausma Eglīte, Dita Kalniņa, Edmunds Liepiņš, Elēna Brauna, Ilga Tiesnese, Ilze Ozoliņa, Ilze Ādamsone, Iveta Puriņa, Izita Kļaviņa, Jana Lāce, Juris Graudiņš, Kristiāna Bojane, Kristiāna Kauliņa, Kārlis Irmejs, Lāsma Liepiņa, Raimonds Straume, Rihards Būda, Sandra Smiltniece, Sandra Brokāne, Sarma Kacara, Valentīna Kukule, Viktors Zujevs, Liene Bukne, Ārija Mikša, Ģirts Ieleja.

**1.**

**Par darba kārtību**

Ziņo Dagnis Straubergs

Iepazinusies ar sēdes vadītāja D. Strauberga priekšlikumu apstiprināt sēdes darba kārtību, **atklāti balsojot: PAR** – 10 deputāti (Māris Beļaunieks, Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** deputāts Valdis Možvillo, **ATTURAS –** deputāts Andris Garklāvs, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.
2. Par projekta "Ceļš, kas ved uz jūru" izmaksu precizēšanu un aizņēmuma pieprasīšanu Valsts kasē.
3. Par finansējuma piešķiršanu Limbažu apvienības pārvaldei ielu apgaismojuma stabu un to aprīkojumu iegādei.
4. Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” apstiprināšanu.

Darbu sēdē uzsāk deputāti Edmunds Zeidmanis un Aigars Legzdiņš.

**Lēmums Nr.648**

**2.**

**Par projekta "Ceļš, kas ved uz jūru" Nr. 24-09-UL04-U31421.102-000002 izmaksu precizēšanu un aizņēmuma pieprasīšanu Valsts kasē**

Ziņo Anna Siliņa-Garklāva, debatēs piedalās Andris Garklāvs, Māris Beļaunieks, Dagnis Straubergs

25.04.2024. pieņemts Limbažu novada domes lēmums Nr. 287 “Par projekta “Ceļš, kas ved uz jūru” sagatavošanu un iesniegšanu” (protokols Nr. 7, 33.).

Lauku atbalsta dienests pieņēmis lēmumu par projekta “Ceļš, kas ved uz jūru” Nr. 24-09-UL04-U31421.102-000002 (turpmāk – Projekts) atbalstīšanu.

Projektā Ainažu pilsētā paredzēts veikt 0,77 km Parka ielas, posmā no Sporta ielas līdz Ainažu pamatskolai, pārbūvi. Tiks veikta ielas esošās segas profilēšana, minerālmateriālu pamata un asfaltbetona virskārtas izbūve, sakārtotas autostāvvietas ielas nomalēs. Gar ielu, posmā no estrādes līdz Ainažu pamatskolai, tiks izbūvēta bruģēta gājēju ietve. Pie gājēju pārejas krustojumā ar Brīvības ielu tiks izbūvēta apgaismojuma laterna.

Šobrīd ielas asfalta segums ir nolietojies, bedrains. Vietām segums atjaunots, izmantojot minerālmateriālus vai frēzētu asfaltu.

Projekta attiecināmās izmaksas noteiktas 250 000 EUR, no tām Eiropas Jūrlietu, zvejniecības un akvakultūras fonda (EJZAF) līdzfinansējums 225 000 EUR.

Limbažu novada Salacgrīvas administrācijas Iepirkumu komisija 12.08.2021. pieņēmusi lēmumu iepirkumā “Būvprojekta “Parka ielas, Kuģu ielas un autostāvvietu pārbūve Ainažos” izstrāde un autoruzraudzība”, identifikācijas Nr. SND 2021/41, slēgt līgumu ar SIA “CEĻU KOMFORTS” par būvprojekta izstrādi un autoruzraudzību būvdarbu laikā. Autoruzraudzības pakalpojuma cena par Projektā plānoto būvniecības 2. kārtu ir 480,00 EUR, pieskaitot PVN 21% jeb 100,80 EUR, pavisam kopā 580,80 EUR.

Limbažu novada pašvaldības Iepirkumu komisija 19.08.2024. pieņēmusi lēmumu iepirkumā „Parka ielas (posmā no Sporta ielas līdz Kuģu ielai) un Kuģu ielas Ainažos, Limbažu novadā pārbūve, 2. kārta”, identifikācijas Nr. LNP 2024/7, kurā ieteikts slēgt līgumu ar SIA “LIMBAŽU CEĻI” par kopējo līguma summu 251 233,17 EUR, pieskaitot PVN 21% jeb 52 758,97 EUR, pavisam kopā 303 992,14 EUR.

Limbažu novada pašvaldības Iepirkumu komisija 29.08.2024. pieņēmusi lēmumu iepirkumā „Būvuzraudzības veikšana Parka ielas (posmā no Sporta ielas līdz Kuģu ielai) un Kuģu ielas Ainažos, Limbažu novadā, 2. kārtas pārbūves laikā”, iepirkuma identifikācijas Nr. LNP 2024/89, kurā ieteikts slēgt līgumu ar SIA “Somniar” par kopējo līguma summu 5200 EUR, pieskaitot PVN 21% jeb 1092 EUR, pavisam kopā 6292 EUR.

Pēc augstāk minēto iepirkumu rezultātiem faktiskās Projekta izmaksas ir 310 864,94 EUR.

Projekta īstenošanai sākotnēji pieejams EJZAF avanss 25% apmērā, tas ir 56 250 EUR.

Limbažu novada pašvaldībai līdz Projekta noslēguma maksājuma pieprasījuma apstiprināšanai jānodrošina 75% jeb 168 750 EUR EJZAF finansējuma priekšfinansēšana, kā arī attiecināmo un neattiecināmo izmaksu Limbažu novada pašvaldības līdzfinansējums 85 864,94 EUR.

Atbilstoši likuma “Par valsts budžetu 2024.gadam un budžeta ietvaru 2024., 2025. un 2026. gadam” 36.panta otrās daļas 1. punktam, Projekta īstenošanai iespējams pieprasīt aizņēmumu tādā apmērā, kas nepārsniedz projekta attiecināmo izmaksu kopsummu, tas ir 250 000 EUR.

Līdz ar to pilnīgai projekta īstenošanai, bez EJZAF finansējuma avansa 56 250 EUR un Valsts kases aizņēmuma 250 000 EUR, nepieciešams finansējums 4614,94 EUR, kas nodrošināms no Limbažu novada pašvaldības budžeta līdzekļiem.

Būvdarbu izpildes termiņš noteikts septiņi mēneši, t.sk. ekspluatācijā pieņemšana, bet neieskaitot tehnoloģiskais pārtraukums būvdarbiem nepiemērotu klimatisko apstākļu dēļ.

Pamatojoties uz Pašvaldību likuma 4. panta pirmās daļas 3. punktu un ceturto daļu, 10. panta pirmās daļas 17. punktu un likuma „Par pašvaldību budžetiem” 30. pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 1. punktu, Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”, **atklāti balsojot: PAR** – 14 deputāti (Māris Beļaunieks, Andris Garklāvs, Aigars Legzdiņš, Lija Jokste, Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns, Edmunds Zeidmanis), **PRET –** nav, **ATTURAS –** nav, Limbažu novada dome **NOLEMJ:**

1. Noteikt projekta “Ceļš, kas ved uz jūru” Nr. 24-09-UL04-U31421.102-000002 kopējās izmaksas 310 864,94 EUR apmērā, no kurām 225 000,00 EUR Eiropas Jūrlietu, zvejniecības un akvakultūras fonda un 85 864,94 EUR Limbažu novada pašvaldības līdzfinansējums.
2. Pieprasīt Valsts kasē aizņēmumu Eiropas Jūrlietu, zvejniecības un akvakultūras fonda līdzfinansētajam projektam “Ceļš, kas ved uz jūru” Nr. 24-09-UL04-U31421.102-000002 250 000,00 EUR (divi simti piecdesmit tūkstoši eiro, 00 centi) apmērā, tajā skaitā 100 000,00 EUR (viens simts tūkstoši eiro, 00 centi) 2024. gadā un 150 000,00 EUR (viens simts piecdesmit tūkstoši eiro, 00 centi) 2025. gadā, ar Valsts kases noteikto kredītprocentu likmi, atlikto pamatsummas maksājumu līdz 2026. gada 1. janvārim un atmaksas termiņu 10 gadi.
3. Piešķirt projekta “Ceļš, kas ved uz jūru” Nr. 24-09-UL04-U31421.102-000002 īstenošanai finansējumu 4614,94 EUR (četri tūkstoši seši simti četrpadsmit eiro, 94 centi) apmērā no Limbažu novada pašvaldības 2024.gada budžeta nesadalītā naudas atlikuma.
4. Aizņēmuma atmaksu garantēt no Limbažu novada pašvaldības budžeta.
5. Pilnvarot Limbažu novada pašvaldības domes priekšsēdētāju Dagni Straubergu parakstīt ar aizņēmuma pieprasīšanu saistītos dokumentus.
6. Uzdot Attīstības un projektu nodaļai sadarbībā ar Finanšu un ekonomikas nodaļu sagatavot un iesniegt aizņēmuma pieprasījumu Pašvaldību aizņēmumu un galvojumu kontroles un pārraudzības padomei.
7. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes 2024. gada 28. marta saistošajos noteikumos Nr. 8 „Par Limbažu novada pašvaldības 2024. gada budžetu”.
8. Atbildīgos par finansējuma pārvirzīšanu un iekļaušanu budžetā noteikt Finanšu un ekonomikas nodaļas ekonomistus.
9. Kontroli par lēmuma izpildi uzdot veikt Limbažu novada pašvaldības izpilddirektoram.

**Lēmums Nr.649**

**3.**

**Par finansējuma piešķiršanu Limbažu apvienības pārvaldei ielu apgaismojuma stabu un to aprīkojumu iegādei**

Ziņo Agris Blumers

Sabiedrība ar ierobežotu atbildību “Vides investīciju fonds” īsteno projektu “Siltumnīcefekta gāzu emisiju samazināšana Limbažu novada pašvaldības publisko teritoriju apgaismojuma infrastruktūrā”. Lai projekts tiktu realizēts nepieciešams iegādāties un uzstādīt ielu apgaismojuma stabus un to aprīkojumu. Pamatojoties uz atklāta konkursa “Ielu apgaismojuma stabu un to aprīkojuma piegāde”, iepirkuma identifikācijas Nr. LNP 2024/102, iepirkumu komisijas 28.08.2024. sanāksmes protokolu (piedāvājumu atvēršana), lūdzam piešķirt 10134,00 EUR (desmit tūkstoši viens simts trīsdesmit četri eiro, 00 centi). Ja iepirkuma līguma slēgšanas rezultātā tiks izvēlēts pretendents ar zemāku cenu, Limbažu apvienības pārvalde atgriezīs naudu Limbažu novada pašvaldības nesadalītajā naudas atlikumā.

Pamatojoties uz Pašvaldību likuma 4. panta pirmās daļas 2. punktu, ceturto daļu, 10. panta pirmās daļas ievadu, likuma “Par pašvaldību budžetiem” 30. pantu, **atklāti balsojot: PAR** – 14 deputāti (Māris Beļaunieks, Andris Garklāvs, Aigars Legzdiņš, Lija Jokste, Dāvis Melnalksnis, Kristaps Močāns, Valdis Možvillo, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns, Edmunds Zeidmanis), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt finansējumu Limbažu apvienības pārvaldei 10134,00 EUR (desmit tūkstoši viens simts trīsdesmit četri eiro, 00 centi) ielu apgaismojuma stabu un to aprīkojuma iegādei no Limbažu novada pašvaldības nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu apvienības pārvaldes vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.

**Lēmums Nr.650**

**4.**

**Par Limbažu novada pašvaldības domes saistošo noteikumu “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” apstiprināšanu**

Ziņo Dagnis Straubergs, Aiga Briede, debatēs piedalās Andris Garklāvs, Māris Beļaunieks,

Valdis Možvillo, Dāvis Melnalksnis

Ar Limbažu novada pašvaldības domes 2023. gada 28. septembra lēmumu Nr. 710 apstiprināti Limbažu novada pašvaldības domes saistošie noteikumi Nr. 17 „Limbažu novada pašvaldības nolikums” (protokols Nr.11, 2.).

Saskaņā ar Limbažu novada domes pieņemtajiem lēmumiem par iestāžu reorganizāciju, nepieciešams veikt grozījumus Limbažu novada pašvaldības nolikumā, precizējot iestāžu sarakstu.

Lai uzlabotu Finanšu komitejas darba efektivitāti, lai tajā tiktu pārstāvēti visu patstāvīgo komiteju priekšsēdētāji un vienlaicīgi saglabāts proporcionalitātes princips no dažādu deputātu sarakstu ievēlētajiem domes deputātiem, priekšlikums paplašināt Finanšu komitejā ievēlēto deputātu skaitu no “7” uz “9”.

Saistošo noteikumu projekts publicēts pašvaldības mājaslapā www.limbazunovads.lv sabiedrības viedokļa noskaidrošanai. Sabiedrības viedoklis tika noskaidrots no 2024. gada 15. augusta līdz 30. augustam. Tika saņemts viens viedoklis, kas atspoguļots šo noteikumu projekta paskaidrojuma rakstā.

Pamatojoties uz Pašvaldību likuma 10. panta pirmās daļas l. punktu, 14. panta otro un trešo daļu, 47. panta pirmo daļu un 49. pantu, **atklāti balsojot: PAR** – 10 deputāti (Māris Beļaunieks, Lija Jokste, Dāvis Melnalksnis, Kristaps Močāns, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane, Andis Zaļaiskalns), **PRET –** deputāts Valdis Možvillo, **ATTURAS –** 3 deputāti (Aigars Legzdiņš, Andris Garklāvs, Edmunds Zeidmanis), Limbažu novada dome **NOLEMJ:**

1. Apstiprināt Limbažu novada pašvaldības domes saistošos noteikumus Nr. 25 “Grozījumi Limbažu novada pašvaldības domes 2023.gada 28.septembra saistošajos noteikumos Nr.17 „Limbažu novada pašvaldības nolikums” un tam pievienoto paskaidrojuma rakstu (pielikumā).
2. Uzdot Dokumentu pārvaldības un klientu apkalpošanas nodaļai triju darbdienu laikā pēc saistošo noteikumu parakstīšanas, saistošos noteikumus un paskaidrojuma rakstu nosūtīt Viedās administrācijas un reģionālās attīstības ministrijai zināšanai.
3. Uzdot Sabiedrisko attiecību nodaļai triju darbdienu laikā pēc saistošo noteikumu parakstīšanas, saistošos noteikumus un paskaidrojuma rakstu nosūtīt publicēšanai oficiālajā izdevumā “Latvijas Vēstnesis”, publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības Centrālās pārvaldes ēkā un apvienību pārvalžu ēkās.
4. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.

Sēdi slēdz plkst. 10:49

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU